CELEX: C2007/199/08
Language: sk
Date: 2007-08-25 00:00:00
Title: Vec C-305/05: Rozsudok Súdneho dvora (veľká komora) z  26. júna 2007 (návrh na začatie prejudiciálneho konania, ktorý podal Cour constitutionnelle (predtým Cour d'arbitrage) (Belgicko) – Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles/Conseil des ministres, Conseil des ministres (Smernica 91/308/EHS — Predchádzanie zneužívania finančného systému na účely prania špinavých peňazí — Povinnosť advokátov informovať príslušné orgány o každej skutočnosti, ktorá by mohla nasvedčovať praniu špinavých peňazí — Právo na spravodlivé súdne konanie — Profesijné tajomstvo a nezávislosť advokátov)

25.8.2007   
            
            
               SK
            
            
               Úradný vestník Európskej únie
            
            
               C 199/6
            
         Rozsudok Súdneho dvora (veľká komora) z 26. júna 2007 (návrh na začatie prejudiciálneho konania, ktorý podal Cour constitutionnelle (predtým Cour d'arbitrage) (Belgicko) – Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles/Conseil des ministres, Conseil des ministres
   (Vec C-305/05) (1)
   
   (Smernica 91/308/EHS - Predchádzanie zneužívania finančného systému na účely prania špinavých peňazí - Povinnosť advokátov informovať príslušné orgány o každej skutočnosti, ktorá by mohla nasvedčovať praniu špinavých peňazí - Právo na spravodlivé súdne konanie - Profesijné tajomstvo a nezávislosť advokátov)
   (2007/C 199/08)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour constitutionnelle (predtým Cour d'arbitrage)
   Účastníci konania pred vnútroštátnym súdom
   
      Žalobkyne: Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles
   
      Žalované: Conseil des ministres, Conseil des ministres
   
      Za účasti: Conseil des barreaux de l'Union européenne, Ordre des avocats du barreau de Liège
   Predmet veci
   Návrh na začatie prejudiciálneho konania – Cour constitutionnelle (predtým Cour d'arbitrage) – Platnosť článku 1 bod 2) smernice 2001/97/ES Európskeho parlamentu a Rady zo 4. decembra 2001, ktorou sa mení smernica 91/308/EHS Rady z 10. júna 1991 o predchádzaní zneužívania finančného systému na účely prania špinavých peňazí (Ú. v. ES L 344, s. 76) – Právo na spravodlivé súdne konanie, tak ako ho zaručuje článok 6 Európskeho dohovoru o ochrane ľudských práv a základných slobôd a článok 6 ods. 2 Zmluvy o EÚ – Zásady profesijného tajomstva a nezávislosti advokáta – Povinnosť uložená advokátom informovať orgány zodpovedné za boj proti praniu špinavých peňazí o každej skutočnosti, ktorá by mohla nasvedčovať praniu špinavých peňazí
   Výrok rozsudku
   Povinnosti informovania a spolupráce s orgánmi zodpovednými za boj proti praniu špinavých peňazí stanovené článkom 6 ods. 1 smernice Rady 91/308/EHS z 10. júna 1991 o predchádzaní zneužívania finančného systému na účely prania špinavých peňazí, zmenenej a doplnenej smernicou Európskeho parlamentu a Rady 2001/97/ES zo 4. decembra 2001, ktoré ukladá advokátom článok 2a bod 5 tejto smernice, neporušujú so zreteľom na jej článok 6 ods. 3 druhý pododsek právo na spravodlivé súdne konanie, ako ho zaručujú článok 6 EDĽP a článok 6 ods. 2 EÚ.
   
      (1)  Ú. v. EÚ C 243, 1.10.2005.